|  |  |  |  |
| --- | --- | --- | --- |
| OSNOVNA ŠKOLA: | | | RAZRED: |
| UČITELJICA/UČITELJ: | | NADNEVAK: | REDNI BROJ SATA: 78. |
| **PRIPRAVA ZA IZVOĐENJE NASTAVNOG SATA IZ TJELESNE I ZDRAVSTVENE KULTURE** | | | |
| NASTAVNA JEDINICA: Vođenje lopte nogom | | | |
| CILJ SATA:  **Predmetno područje A**  **Početno usavršavanje motoričkog znanja**  4. Vođenje lopte nogom  **Predmetno područje B**  2. Igra: Učenici hodaju po dvorani ubrzanim korakom. Na znak, po visini se slažu na označenu liniju. | | | |
| ISHODI UČENJA:  Učenik vježba vođenje lopte nogom.  Učenik uočava prostor kroz igru i smješta se uz uputu prema visini. | | | |
| NASTAVNA SREDSTVA: lopte | | | |
| OČEKIVANI ISHODI MEĐUPREDMETNIH TEMA: uku – sva očekivanja; osr A.1.1., osr A.1.2, osr A.1.3., osr B.1.1., osr B.1.2., osr C.1.3.; zdravlje A.1.1.B, zdravlje B.1.1.A, zdravlje B1.3.A; ikt A.1.1.; pod A.1.1., pod A.1.2., pod A.1.3. | | | |
| TIJEK NASTAVNOG SATA | | | |
| NASTAVNE ETAPE | AKTIVNOSTI UČENIKA | | |
| **Uvodni dio sata** | **TRČANJE OKO SVOGA PARA**  Učenici trče u paru. Na dogovoreni znak desni učenik stane, a lijevi trči oko njega. Kad dođe na svoje mjesto, obojica nastavljaju trčati. Na sljedeći znak desni trči oko lijevog. Gibanje se ponavlja naizmjeničnim trčanjem obaju učenika | | |
| **Opće-pripremne vježbe** | **OPĆE-PRIPREMNE VJEŽBE BEZ POMAGALA**   1. DA-NE: Učenici stoje uspravno spojenih stopala, ruke su uz tijelo. Izvode pokrete glavom koji nalikuju radu glave kad kažemo „DA” (naizmjenično spuštaju bradu na prsni koš te je lagano vraćaju prema natrag). Nakon pokreta „DA” izvode pokrete glavom koji nalikuju radu glave kad kažemo „NE” (okreću pogled i glavu naizmjenično u desnu i lijevu stranu). 2. RAMENA GORE-DOLJE: Stav uspravan, ruke spuštene uz tijelo, stopala spojena. Učenici podižu i spuštaju ramena. 3. KRUŽIMO RUKAMA: Učenici stoje uspravno spojenih stopala, ruke su uz tijelo. Učenici izvode kruženje objema rukama istovremeno, sa strane tijela, od naprijed prema natrag, a nakon nekoliko ponavljanja i obrnuto (od natrag prema naprijed). 4. KRUŽIMO BOKOVIMA: Stav uspravan, raskoračni, ruke su na bokovima. Učenici kruže bokovima, trup se lagano naginje naprijed ili natrag. 5. LIJEVA RUKA-DESNA NOGA 1 Stav uspravan, blago raskoračni. Lijevom rukom iza leđa učenici dodirnu petu desne noge koju su savijenu prema natrag podigli do ispružene ruke. Potom desnom rukom iza leđa dodirnu petu desne noge. Vježbu ponavljaju naizmjence. 6. ČUČNJEVI: Stav je uspravan, blago raskoračni. Iz uspravnog položaja učenici se polako spuštaju u čučanj i vraćaju u početni položaj. Rukama mogu dotaknuti tlo kad se spuste u čučanj i tada su ruke uz tijelo. Vježbu mogu izvoditi tako da su ruke u početnom položaju ispružene ispred tijela. Tada se učenici spuštaju u čučanj i vraćaju u početni položaj. 7. SKAČEM U RITMU: Stav je uspravan, stopala spojena, ruke opuštene uz tijelo. U zadanom ritmu učenici izvode sunožne poskoke u mjestu. | | |
| **Glavni „A“ dio sata** | **AKTIVNOST**  Učenici su raspoređeni u koloni i vode loptu nogom slobodnim načinom (unutarnjom stranom, gornjim dijelom stopala-ristom):   1. pravocrtno od oznake do oznake 2. između oznaka s promjenom smjera kretanja 3. u parovima jedan nasuprot drugog: jedan učenik vodi loptu do drugog i predaje mu loptu te se unatrag vraća na svoje mjesto; isto ponavlja drugi učenik.   **SUSTAV TROKUT**  Učenici su raspoređeni na mjesta u obliku trokuta. Na dva mjesta nalaze se dva učenika, a na jednom mjestu tri učenika. S mjesta na kojem se nalaze tri učenika prvi učenik vodi loptu do sljedećeg mjesta, dodaje loptu i odlazi na začelje kolone. Učenik kreće do mjesta broj tri i dodaje loptu na isti način. Učenici mijenjaju radna mjesta uz vođenje lopte nogom.  TEMA: Igra - visina  **AKTIVNOST**  2. Igra: Učenici hodaju po dvorani ubrzanim korakom. Na znak po visini se slažu na označenu liniju. | | |
| **Glavni „B“ dio sata** | **ŠTAFETNA IGRA**  Učenici su podijeljeni u četiri kolone. Na učiteljev znak prvi učenik iz kolone dodaje preko glave loptu učeniku iza sebe, ovaj sljedećem i tako redom do posljednjeg koji je prihvaća i trči na čelo kolone i nastavlja dodavati loptu. Igra traje sve dok se učenik koji je počeo igru opet nađe na čelu kolone s loptom u rukama. Ekipa koja prva završi zadatak dobiva najviše bodova. | | |
| **Završni dio sata** | **TKO NAJBOLJE NASMIJAVA**  Svi su učenici u krugu. U sredini kruga jedan je učenik. Njegov je zadatak da u vremenu od 30 sekundi nasmije što više učenika. To čini tako da ide redom od jednog do drugog, postavlja pitanja, izvodi različite pokrete, smije se i slično. Za svakog učenika kojeg uspije nasmijati osvaja bod. Čim istekne zadano vrijeme ulogu preuzima drugi učenik. Učenici se redom izmjenjuju. Najuspješniji je onaj koji osvoji najviše bodova.  **VREDNOVANJE KAO UČENJE: SEMAFOR** | | |